Šen-jang

Šen-jang (historický slovenský názov: Mukden; tradičným čínskym písmom 瀋陽 - zjednodušeným čín. písmom 沈阳 - pchin-jin Shěnyáng - slov. prepis Šen-jang - doslova „Mesto na sever od rieky Šen“; po mandžusky 15px- prepis Mukden) je subprovinčné mesto a hlavné mesto čínskej provincie Liao-ning. 

Je jedným z významných čínskych miest, žije v ňom vyše 5 miliónov ľudí, v celej aglomerácii okolo 7,4 miliónov ľudí. Mesto sa rozkladá na oboch brehoch rieky Chun-che (pchin-jin Hún​hé​). Šen-jang je priemyselné stredisko severovýchodnej Číny, veľa storočí má značný ekonomický a vojensko-strategický význam (Šen-jangský vojenský okruh je podľa vojenského potenciálu tretí v ČĽR) a bohatú históriu. Pod menom Chou-čcheng je známy od 2. storočia pred Kr. (teda od čias dynastie Chan).

 Dejiny 
Názov Šen-jang je odvodený od rieky Chun(-che), ktorá sa pôvodne nazývala Šen(-šuej) (pchin-jin: Shěnshuǐ).

Územie dnešného Mukdenu bolo osídlené už v neolite zhruba v období pred 7 200 rokmi kultúrou Sin-le (pchin-jin: Xīnlè). Pri vykopávkach bola objavená aj drevorezba vtáka, ktorá je jednou z najstarších drevorezieb na svete.

 Pozri aj 
 Liao-ningská vysielacia televízna veža (Liao-ning kuang-po tien-š' tcha), 305,5 metrov vysoká veža; najvyššia stavba v meste
 Hotel Wanxin, 210 metrov vysoká budova; najvyššia budova v meste

 Zdroj 


Kategória:Mestá v Číne